### Beslutning

Gundhild Berg, Britt Skov og Einer Bruun kunne tiltræde indstillingen i overensstemmelse med Magistratens anbefaling.

Kåre Hansen og Ditte Christensen henholdt sig til Enhedslisten de Rød-Grønnes oprindelige forslag.

Bodil Simonsen og Cecilie Jeppesen var forhindrede i at deltage i udvalgets behandling af sagen.

**Beslutningsforslag fra EL**

[adresse] midtby indeholder –endnu- sammenhængende bymiljøer af høj kvalitet. Byrådet ønsker at bevare byens kulturhistoriske værdier, og der skal derfor iværksættes en gennemgang af de centrale kvarterer med SAVE registreringer og udpegninger af kulturmiljøer, hvor der fremover skal være skærpede retningslinjer for evt. nybyggeri.

Kommuneplanens rammeområder i [adresse] midtby skal revurderes med henblik på sikring af kulturhistoriske, karakteristiske og værdifulde bygninger og miljøer.

For at sikre en bevarende udvikling i midtbyen skal alle ændringer vurderes på om de forbedrer eller forringer bo- og livskvaliteten. Forbedringer kan bl.a.  være med grønne opholdsarealer, plads til børn, fredeliggørelse af gader, klimatilpasning og bæredygtighed.

**Motivering**

Kommuneplan 2017 har fokus på boligmæssig fortætning i [adresse] midtby, inden for [adresse]. Samtidig skal fortætningen ifølge planen ske ved at passe på byens sammenhængende kulturmiljøer og sikre byens grønne åndehuller, bl.a. også med nye 'lommeparker' i nær afstand til byens borgere. Vi skal tænke i både udvikling og bevaring for at skabe et [adresse] som den gode by for flere.

Der har den seneste tid været en række byggesager, der har ført til byrådsbeslutninger om nedrivning af bygninger i historiske kulturmiljøer. Samtidig er der fortsat en række af midtbyens kulturmiljøer, der pt. er truet af nedrivning - og nye byggesager kommer løbende til uden at forvaltningen har de nødvendige ramme- og planmæssige betingelser for at kunne afvise dem med henvisning til bevarelse af kulturmiljøer.

Samtidig er utilfredsheden blandt byens borgere stigende og det demokratiske underskud vokser, fordi byrådet på den ene side handler efter de dele i kommuneplanen, der understøtter fortætning, men på den anden side ikke grundlæggende forholder sig til kommuneplanens visioner om sikring af kulturmiljøer.  Kampen kommer til at ske fra sag til sag, og byrådet overlader i praksis rollen som byens kulturmiljøbeskyttere til borgere og fællesråd. Sidste år skærpede byrådet endda "Fortællingen om [adresse]" med følgende sætning: "Vores bycentrum, by- og lokalområder ændrer karakter. Vi vil værne om det historiske [adresse] og bevare de grønne åndehuller, og vi vil fylde dem og byrummet med liv." Det er på tide, at Byrådet tager alle aspekter af den vedtagne Kommuneplan 2017 og den tilhørende 'Fortælling om Aarhus' alvorligt ved at kvalificere, hvordan kommuneplanens indhold om bevarelse af "kulturmiljøer" konkret sikres. Og samtidig imødekomme borgernes stigende bekymringer om, at byens kulturelle DNA og kvaliteter, som de kender dem, også bliver en del af fremtidens [adresse].

**Links:**

Kommuneatlas for [adresse]: [url]

Om formålet med og brugen af [adresse]: http://webgis.aarhus.dk/kommuneatlas/bygninger\_bevaringsvaerdier/Bygninger\_bevaringsvaerdier\_%20Fremtiden.htm

Registranter for [adresse]: http://webgis.aarhus.dk/kommuneatlas/registranter/indhold.htm

Beskrivelse af 'lommparker' i København: https://www.verdensmaalene.dk/sites/default/files/K%C3%B8benhavn%20Lommeparker%20gr%C3%B8nne%20a%CC%8Andehuller%20i%20byen.pdf

**Indstilling fra Magistratsafdelingen for Teknik og Miljø**

**Indstilling på baggrund af forslag fra EL om sammenhængende bymiljøer**

Forslag om styrket indsats for sikring af høj kvalitet i byudviklingen.

### Resumé

Enhedslisten har stillet forslag om, at der skal iværksættes en gennemgang af de centrale kvarterer i [adresse] med SAVE-registreringer og udpegninger af kulturmiljøer, samt at kommuneplanens rammeområder i [adresse] skal revurderes med henblik på sikring af kulturhistoriske, karakteristiske og værdifulde bygninger og miljøer.

Teknik og Miljø vurderer, at det giver god mening at styrke indsatsen, så [adresse] sammenhængende bymiljøer bevares. Teknik og Miljø foreslår dog, at dette ses som led i en bredere debat om kvalitet i byudviklingen. Teknik og Miljø vil derfor udarbejde en ny politik for arkitektur og bykvalitet, der skal fungere som rettesnor og inspiration for den fremtidige byudvikling – både i [adresse] og udenfor.

Konkret i forhold til SAVE-registreringer foreslås det, at disse opdateres i takt med udarbejdelsen af helhedsplaner for [adresse] forskellige kvarterer. Teknik og Miljø er i øjeblikket ved at udarbejde en helhedsplan for Øgadekvarteret. Når dette arbejde er afsluttet, planlægges det at igangsætte helhedsplanlægning for et af [adresse] øvrige kvarterer.

### Indstilling

Det indstilles:

At 1) SAVE-registreringer opdateres løbende i tilknytning til konkrete helhedsplaner.

Ad 2) der igangsættes helhedsplanlægning for et af [adresse] øvrige kvarterer, når helhedsplanen for Øgadekvarteret er færdig.

At 3) temaet omkring kvalitet i byudviklingen indgår i en ny politik for arkitektur og bykvalitet, som er under udarbejdelse.

### Sagens forløb

20-03-2019 Aarhus Byråd
Sagens behandling blev udsat  i byrådets møde den 20. marts 2019.
 03-04-2019 [adresse]
Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 3. april 2019 om magistratsbehandling af forslaget.

 Sagen bedes tilbagesendt byrådet via Magistraten.
 12-08-2019 Teknik og Miljø
Beslutningsforslag besvaret med indstilling fra Magistratsafdelingen for Teknik og Miljø.
 21-08-2019 Borgmesterens Afdeling påtegning

Fremsendes til Magistraten.

Det bemærkes, at indstillingen ikke er fremsendt rettidigt til Byrådssekretariatet i forhold til at kunne nå byrådsbehandling indenfor den fastsatte frist på 3 måneder efter byrådsbehandlingen af beslutningsforslaget. Indstillingen skulle efter planen have været behandlet i byrådet den 26. juni 2019.

Borgmesterens Afdeling har derudover ingen bemærkninger til indstillingen.

 26-08-2019 Magistraten

Fremsendes til [adresse] med bemærkning, at Magistraten i mødet den 26. august 2019 anbefaler, at byrådet tiltræder Magistratsafdelingen for Teknik og Miljøs indstilling af 12. august 2019 i overensstemmelse med påtegning af 21. august 2019 fra Borgmesterens Afdeling.

Kåre Hansen henholder sig EL's oprindelige forslag.

Rådmand Beth Laursen henholder sig til DF' ændringsforslag.

Rådmand Mogens Holst deltog ikke i sagens behandling.

 11-09-2019 [adresse]
Fremsendes til Teknisk Udvalg til behandling i henhold til beslutning i byrådets møde den 11. september 2019.
 02-10-2019 Teknisk Udvalg
Sagen blev udsat.
 07-10-2019 Teknisk Udvalg

Gundhild Berg, Britt Skov og Einer Bruun kunne tiltræde indstillingen i overensstemmelse med Magistratens anbefaling.

Kåre Hansen og Ditte Christensen henholdt sig til Enhedslisten de Rød-Grønnes oprindelige forslag.

Bodil Simonsen og Cecilie Jeppesen var forhindrede i at deltage i udvalgets behandling af sagen.